Joshua Ho-Sang. Joshua Ho-Sang () (1996-yil 22-yanvarda tugʻilgan) — kanadalik professional xokkey hujumchisi. Joshua Ho-Sang hozirda Kontinental xokkey ligasining (KHL) „Salavat Yulaev Ufa“ xokkey jamoasida oʻynamoqda. Oʻyin faoliyati. Joshua Ho-Sang „Windsor Spitfires“ xokkey klubi safiga 2012-yilgi Ontario xokkey ligasi (OHL) ustuvor tanlovining birinchi bosqichda 5-oʻrindagi tanlov asosida qabul qilindi. „Spitfires“ klubi bilan birinchi mavsumida Ho-Sang 63 oʻyinda 44 ochko toʻpladi va OHL yangi oʻyinchilari orasida oltinchi oʻrinni egalladi. 2012-yil dekabr oyida Joshua Ho-Sang 17 yoshgacha boʻlgan xokkeychilar oʻrtasidagi „World U-17 Hockey Challenge“ musobaqasida Ontario jamoasida oʻynadi. Ushbu musobaqada Joshua Ho-Sang beshta oʻyinda uchta gol va ikkita golli uzatmani amalga oshirdi. 2014-yil 5 aprel kuni Ho-Sang „London Knights“ xokkey klubi himoyachisi Zach Bellga tayogʻi bilan zarba bergani uchun keyingi mavsum boshlanishidagi 15 ta oʻyinga diskvalifikatsiya (keyinchalik olti oʻyinga qisqartirildi) qilindi. Bu zarba Bellning oyogʻi sinishiga sabab boʻldi. Joshua Ho-Sang „New York Islanders“ xokkey klubi safiga 2014-yilgi NHL kirish loyihasining birinchi bosqichda umumiy 28-oʻrindagi tanlov asosida qabul qilindi. 2014-yilning oktyabr oyida Ho-Sang „New York Islanders“ xokkey klubi bilan uch yillik boshlangʻich darajadagi shartnoma imzoladi. Ho-Sang 2014—2015-yilgi mavsumda „Spitfires“ klubi safida harakat qildi. 14-noyabr kuni Joshua Ho-Sang „Niagara IceDogs“ xokkey jamoasiga Hayden McCol evaziga almashtirildi. Joshua Ho-Sang mavsumni klub safida 60 ta o‘yinda maydonga tushib, 81 ochko toʻplashga muvaffaq boʻldi. Keyinchalik, 2020-yil 28-oktyabrda Joshua Ho-Sang „New York Islanders“ xokkey klubi bilan bir yillik yangi shartnoma imzoladi. Shundan soʻng, Joshua Ho-Sang klub tomonidan Shvetsiyaning yuqori toifali klubi, Shvetsiya xokkey ligasining „Örebro HK“ klubiga ijaraga berildi. Ho-Sang „Örebro HC“ klubida bilan bor-yoʻgʻi 5 ta oʻyinda maydonga tushib, 1 ta golli uzatmani amalga oshirdi. 2021-yil 10-fevralda Joshua Ho-Sang klubni tark etdi. 2021-yil 14-fevral kuni Joshua Ho-Sang „Linköping HC“ klubi bilan mavsumning qolgan qismi uchun ijara shartnomasiga rozi boʻldi. 2021-yil 28-iyulda Ho-Sang professional sinov shartnomasi (PTO) asosida „Toronto Maple Leafs“ klubining 2021—2022-yilgi oʻquv-mashgʻulot yigʻiniga taklif qilindi. 2021-yil 5-oktyabrda Ho-Sang AHLning „Toronto Marlies“ klubi bilan standart oʻyinchi shartnomasini imzoladi. 2022-yil 13-iyulda Ho-Sang Rossiyaning KHL klubi "Salavat Yulaev Ufa" xokkey jamoasi bilan 2022—2023-yilgi mavsum uchun bir yillik shartnoma imzoladi.